kardosdrur/scandi-wiki huggingface dataset:
TCO

TCO eller tco har flere betydninger:
 Tennis Club Odense
 Total cost of ownership - finansiel term.
 Tjänstemännens Centralorganisation - svensk organisation.
 TCO-mærkning - (it-)udstyr kan mærkes med fx TCO'99 eller TCO'03, hvis det opfylder nogle TCO-minimumskrav; for fx fladskærme: energiforbrug, lysstyrke...  TCO står her for Tjänstemännens Centralorganisation.

Kilder/referencer
Totti Bergh

Theodor Christian Frølich «Totti» Bergh (5. december 1935 i Oslo – 4. januar 2012) var en norsk jazzmusiker (saxofon), kendt for sit arbejde som orkesterleder og udgivelse af jazzplader.

Efter at have lært klarinet gik han over til saksofon i 1952 og spillede flere gange i en
Amerikabåt. Han var med på besætningen til til Einar Schanke (1955-56), Kjell Karlsen (1956-64), Rowland Greenberg (1960-64, 1974-81), Per Borthen (1966-). Senere spillede han for Laila Dalseths orkestre. Senere spillede Bergh sopransax i Christiania Jazzband (fra 1990) og i Christiania 12 (fra 1992).

Han har udgivet flere plader på Gemini Records og lignende steder, der også havde de verdenskendte Lester Young og Dexter Gordon. Hans storebror var jazzjournalisten Johs. Bergh (1932-2001).

Meritter 
 Gammleng-prisen (1994),
 Oslo bys kulturstipend (1995), 
 Ella-prisen 1997
 Buddyprisen (1999).

Udgivelser 
 Tenor madness (Gemini Records, 1986). Med Al Cohn
 I hear a rhapsody (1988). Med Per Husby/Egil Kapstad ved flygelet, Ole Jacob Hansen /Egil Johansen (1934-1998) på trommer og Terje Venaas bass
 Major blues (1991). Egen kvintett i optaget fra Oslo Jazzfestival Med George Masso trombone, Major Holley bass, Egil Kapstad piano og Pelle Hultén trommer
 On the trail (1993). Med Plas Johnson
 Remember (1995) 
 Warm valley (1996).
 Night bird (1998). Med Harry Allen og George Masso

Kilder 

Personer fra Oslo
Jazzsaxofonister
Musikere fra Norge
Marie Egede

Marie Egede (født 20. maj 1981) er en dansk komiker og tv-vært, som er mest kendt for sin rolle i TV2 Zulus Slemme, slemme piger. 

I 2011 var hun vært, sammen med Peter Mygind, på Min Mand Kan. I 2012 blev hun vært på Big Brother 2012, som kørte på Kanal 5.

Egede er også vært på TV3-programmet Shop Amok. Hun har bl.a. også medvirket i 4-stjerners Middag på Kanal 5. Hun er uddannet kaospilot og har i mindst 5 år været ansat i Meyer-koncernen som projektchef.

Eksterne henvisninger 
 

Tv-værter fra Danmark
Unico (album)

Unico er det femtende studiealbum af den danske sangerinde Sanne Salomonsen. Det blev udgivet den 9. marts 2009 på Mermaid Records. Albummet er Salomonsens første dansksprogede album i 13 år, og er opkaldt efter hendes hest i Portugal. Unico gik ind som nummer et på albumlisten, med 10.000 solgte eksemplarer i den første uge. I Danmark var albummet var det fjerde bedst sælgende i 2009 med over 60.000 eksemplarer (dobbelt-platin), og nåede at ligge på hitlisten i knap ét år.

Spor

Hitlister og certificeringer

Ugentlige hitlister

Årslister

Certificeringer

Kilder 

Album fra 2009
Sanne Salomonsen-album
Pope County (Minnesota)

Pope County er et amt i den amerikanske delstat Minnesota. Amtet ligger i den centrale del af delstaten og grænser op til Douglas County i nord, Stearns County i øst, Kandiyohi County i sydøst, Swift County i syd, Stevens County i vest og mod Grant County i nordvest.

Pope Countys totale areal er 1.858 km² hvoraf 122 km² er vand. I 2000 havde amtet 11.236 indbyggere og administrationen ligger i byen Glenwood som også er amtets største by.

Amtet blev grundlagt 1862 og har fået sit navn efter general John Pope som deltog i den amerikanske borgerkrig.
 

Counties i Minnesota
Koekelberg

Koekelberg er en by i Belgien, ikke ret langt fra Bruxelles og har i dag lidt over 19.000 indbyggere. Koekelberg har været Glostrups venskabsby siden 29. marts 1994.

Referencer

Eksterne henvisninger 

 Keokelbergs hjemmeside   

Byer i Belgien
Ikke-statsborgere (Letland)

Ikke-statsborgere () er ifølge lettisk lovgivning personer, som ikke er lettiske statsborgere eller noget andet lands, men som, i overensstemmelse med den lettiske lov "Vedrørende status af statsborgere af det tidligere Sovjetunionen, der ikke indehaver lettisk eller intet statsborgerskab", har retten til et ikke-statsborger pas udstedt af de lettiske myndigheder såvel som andre specifikke rettigheder. Disser er "statsborgere af det tidligere Sovjetunionen (...) hvis bopæl er i Republikken Letland såvel som dem der midlertidigt er fraværende og deres børn samtidig opfylder de følgende betingelser: 1) den 1. juli 1992 var de registreret indenfor Letlands territorium uanset status for opholdssted indikeret i bopælsregistrering, eller indtil den 1. juli 1992 deres senest registrerede bopæl var i Republikken Letland, eller det er fastslået ved dom afsagt af en retsinstans, at de har haft bopæl indenfor Letlands territorium i 10 på hinanden følgende år indtil den henviste dato; 2) de er ikke lettiske statsborgere; og 3) de er ikke og har ikke haft statsborgerskab af andre stater." Børn født efter Letland de jure genetablerede selvstændighed (21. august 1991) af forældre, som begge er ikke-statsborgere, er berettigede til lettisk statsborgerskab efter forældrenes anmodning.

Selvom spørgsmålet vedrørende ikke-statsborgere ofte ligestilles med problemet omkring statsløse, så siger andre kilder, at ikke-statsborgeres status i både Letland og Estland er unik og ikke har eksisteret tidligere i international jura.

Der var 290.660 ikke-statsborgere i Letland per marts 2011 eller 14,10 procent af Letlands indbygger, hvilket er en nedgang fra cirka 715.000 i 1991.

Kildehenvisninger 

Letlands politik
Jura
Stensigmose Klint

Stensigmose Klint er en klint på den sydøstlige side af Broager Land. Den er ca. 1 km lang, op til 25 meter høj, og består af tre delprofiler med aflejringer fra Saale-istiden, Eem-mellemistiden og Weichsel-istiden med sø- og marineaflejringer.

Det ældste marine lag består af blåmuslinger, og derpå følger så cyprinaler og tapessand – navngivet efter hhv. østersen Cyprina islandica og muslingen Tapes senescens. Førstnævnte lever fortsat i farvandene omkring Danmark, mens sidstnævnte i dag lever i det varmere område omkring Den Iberiske Halvø. Dette betyder at sandet er aflejret i vand, der er varmere end det, der findes nutidens danske farvande.

Ekstern henvisning 
 Jysk Stenklub: Aflejninger fra Eem
 Moræneler 

Klinter i Danmark
Lokaliteter i Sønderborg Kommune
Miss Wyoming

Miss Wyoming er en roman af Douglas Coupland. Det blev første gang udgivet af Random House of Canada i januar 2000.
Romanen følger to hovedpersoner, Susan Colgate, (en tidligere vinder af "Miss Wyoming"-konkurrencen), og John Johnson, en tidligere handling filmproducent. Hvor begge karakterer oplevede succes tidligt i deres liv, er de ude i personlige og professionelle kriser, da bogen starter. Dog griber omstændighederne ind, hvilket tilbyder dem nye muligheder i deres liv.
Konkret er titlen en reference til at Susan er vinder af Miss Wyoming-konkurrencen. Oprindeligt boede familien ikke i denne stat, men Susans ambitiøse mor besluttede at rykke til denne tyndt befolkede stat, for at Susan skulle have de bedste muligheder for at vinde og dermed deltage i den nationale konkurrence. Dog er det blevet bemærket, at titlen også kan læses som en kommentar til det ejendommelige i at længes efter noget, man ikke har oplevet selv.

Handling
Romanen handler om John Johnson og Susan Colgate, der tilfældigt mødes efter på en restaurant efter at have været næsten forsvundet i lang tid. Gennem en meget akronologisk fortællestruktur berettes der om deres respektive rejser væk fra deres ”normale” liv. Disse flashbacks er ikke ordnet kronologisk. Hvert kapitel er et nyt flashback, der stedvist hopper frem til romanens nutid.

Romaner fra Canada
Litteratur i 2000
Vladimirs Lindermans

Vladimirs Lindermans, også kendt som Abel ( ; 3. november 1958 i Riga i Lettiske SSR), er en tidligere russisk og nuværende lettisk politiker med jødisk baggrund. Lindermans har været blandt lederne af det Nationalbolsjevistiske Parti i både Rusland og Letland. Senest ledte han organisationen Modersmål (), der var med til at organisere underskriftsindsamlingen for folkeafstemningen om russisk som officielt sprog i Letland.

Eksterne henvisninger 
 Interview i Diena med Lindermans 
 Profil hos peoples.ru 

Personer fra Riga
Politikere fra Rusland
Politikere fra Letland
The Roxy

The Roxy Theatre (ofte bareThe Roxy) er en berømt natklub liggende på Sunset Strip, i West Hollywood, Californien. The Roxy er ejet af Lou Adler og sin søn Nic, som står for de administrerende pligter i klubben.

The Roxy blev åbnet den 23. september 1973 af partnerne Elmer Valentine, Lou Adler, David Geffen, Elliot Roberts og Peter Asher. Disse overtog bygningen som førhen havde været en stripklub ejet af Chuck Landis.

Referencer

Eksterne henvisninger 
 The Roxys officielle hjemmeside

Fodnoter 

Natklubber i USA
Topf & Söhne

Topf & Söhne var en tysk virksomhed grundlagt i 1878 af brygmester Johann Andreas Topf. Firmaet havde speciale i forbrændingsteknik. Firmaet er i dag mest kendt for at producere de forbrændingsovne, som nazisterne brugte under 2. verdenskrig til at brænde jøder med i koncentrationslejrene.

Før 1. verdenskrig 
Topf & Söhne havde 500 ansatte, og var derfor en mellemstor virksomhed i datidens Tyskland.

I 1939 var beskæftigelsen på sit højeste med 1.150 ansatte

Før 2. verdenskrig 
Grundlægges i 1878 af Johann Andreas Topf. I 1935 gøres virksomheden til et kommanditselskab og overtages af Johann Topfs to sønner Ludwig Topf og Ernst-Wolfgang Topf.

Efter 2. verdenskrig 
Firmaet Topf & Söhne går konkurs i starten af 1950erne.

Produkter 
Firmaet producerer bl.a.: dampkedler, skorstene og blæser- og ventilationsanlæg. Fra år 1914 produceres der ligbrændingsovne til krematorier.

Produktion af ovne til koncentrationslejre 
Da 2. verdenskrig begynder, henvender SS sig til Topf & Söhne for at bestille ligbrændingovne til koncentrationlejrene. Topf & Söhne sælger først, mobile forbrændingsovne oprindeligt beregnet til afbrænding af døde dyr, til SS. Senere udvikler Topf & Söhne stationære ovne som installeres i koncentrationslejrene Buchenwald og Dachau.
Da Tyskland invaderer Polen i 1939, stiger antallet af fanger til koncentrationslejrene, og SS får brug for større ligforbrændingsanlæg. Dette inspirerer Topf & Söhnes overingeniør Kurt Prüfer (med speciale i krematoriebyggeri) til udvikle en transportabel dobbelt-muffelovn. Topf & Söhne sælger disse ovne til SS.

Eksterne kilder og henvisninger 

Fremstillingsvirksomheder fra Tyskland
Orbest Orizonia Airlines

Orbest Orizonia Airlines er et flyselskab fra Spanien. Selskabet har hovedkontor i Palma de Mallorca på øen Mallorca og hub på Palma de Mallorca Lufthavn.

Selskabet fløj i februar 2012 charterflyvninger til destinationer i Europa og Caribien, ligesom Orbest fløj ruteflyvninger indenrigs i Spanien og havde ruter til Punta Cana og Cancún. Flyflåden bestod af 8 fly med en gennemsnitalder på 3.7 år. Heraf var der seks af typen A320-200 og to eksemplarer af Airbus A330-300 der med plads til 388 passagerer var de største fly i flåden.

Historie 
Selskabet blev grundlagt af Grupo Iberostar i 1998 under navnet Iberworld og begyndte 11. april samme år med at flyve med et lejet Lockheed L-1011 TriStar fly. Flyet betjente i starten ruter fra Palma de Mallorca og Malaga Lufthavne til London. 12. april 1998, dagen efter at selskabet startede flyvningerne, blev et Airbus A320-200 fly tilføjet flyflåden.

I februar 1999 fik Iberworld deres første langdistance-fly, da et Airbus A310–300 fly fra hollandske Transavia blev leveret. Senere samme år fik Iberworld det femte Airbus A320-fly. Året 1999 var selskabets hele år i drift, og det samlede passagertal kom over én million. Det var især det spanske flyselskab Viva Airs konkurs i marts 1999 der gav Iberworld mulighed for at ekspandere, hvor der blandt andet blev åbnet ruter til lufthavne i Caribien.

Grupo Iberostar besluttede i 2006 at sælge flyselskabet og andre dele af virksomhedens aktiviteter for samlet 800 millioner euro. De nye ejere af Iberworld blev Orizonia Group, der igen var ejet af britiske Carlyle Group (55%), de spanske Vista Capital (36%) og ICG Equity Fund (5%), samt ti af Iberworlds ledere (4%). Senere samme år passerede Iberworld for første gang to millioner passagerer på ét år.

Den 1. maj 2011 blev selskabet rebrandet og skiftede navn til det nuværende, Orbest Orizonia Airlines.

Eksterne henvisninger 

 Orbest Orizonia Airlines officielle hjemmeside

Referencer 

Tidligere flyselskaber fra Spanien
Etableret i 1998
Palma de Mallorca
Ophørt i 2013
Folkeafstemningen om russisk som officielt sprog i Letland

Folkeafstemningen om russisk som officielt sprog i Letland var en lettisk folkeafstemning om tilføjelser til Letlands grundlov () der afholdtes den 18. februar 2012. De forslåede tilføjelser omfattede paragrafferne 4, 18, 21, 101 og 104 ved at tilføje omstændigheden omkring det russiske sprog værende det andet officielle sprog, såvel som foreskrivende to arbejdssprog for institutioner indenfor selvforvaltningen – lettisk og russisk. Folkeafstemningens spørgsmål var: "Støtter De vedtagelsen af lovforslaget "Tilføjelser til Satversme" der giver det russiske sprog status af det andet officielle sprog?"

Baggrund 

Initiativet til folkeafstemningen var organiseret af ungdomsorganisationen Forenet Letland () ledet af Eduards Svatkovs og den nyligt etablerede organisation Modersmål () ledet af aktivisten Vladimirs Lindermans (tidligere leder af den lettiske afdeling af det russiske Nationalbolsjevistiske Parti), Jevgenij Osipov (leder af Osipovpartiet) og Aleksandr Gaponenko (økonom og præsident for det lettiske Institut for Europæiske Studier).

Folkeafstemningen afholdtes som følge af, at Letlands parlament Saeima afviste samme lovforslag, der var blevet støttet af underskriftsindsamling, hvor mere end en tiendedel af de stemmeberettigede deltog.

Mindst halvdelen af de stemmeberettigede skulle stemme "ja" i folkeafstemningen for at den skulle være gyldig (771.893 stemmer).

Ifølge en folketælling fra 2000 var russisk modersmål for 37,50 procent og andet sprog for 43,70 procent af indbyggerne. Siden 2000 er russisk blevet betraget som et fremmedsprog ifølge den lettiske sproglov.

Udfaldet 

Resultatet var et massivt flertal imod:

Følger 

Konsekvensen af afstemningsresultatet er dels, at russisk ikke bliver officielt sprog i Letland, dels at russisk ikke bliver officielt sprog i EU.

Kildehenvisninger 

Folkeafstemninger i Letland
Folkeafstemninger i 2012
De syv dyder

De syv dyder stammer fra Psychomachia (Sjælens kappestrid), et episk digt skrevet af Aurelius Clemens Prudentius omkring år 410, som følger kampen mellem gode dyder og onde lyster. Populariteten af dette værk i middelalderen hjalp til at sprede ideen om hellige dyder ud gennem Europa. Det fremholdes at hvis man praktiserer disse dyder, vil man blive beskyttet mod fristelser og fra de syv dødssynder, derhvor hver en har sin modpart. På grund af dette bliver disse dyder nogengange refereret til som modstridende dyder. Der er to forskellige varianter af dyderne, anerkendt af forskellige grupper. 

En dyd er en positiv egenskab.

Dyderne og Synderne

Se også
 De tre teologiske dyder
 Kardinaldyder

Dyder
Etik
CS Nielsen

CS Nielsen (født 1977 på Samsø) er en dansk sangskriver, sanger og musiker. Han udgav i 2007 sit debutalbum Against the Dying of the Light (på Songcrafter Music). Ved Danish Music Awards Folk i 2008 blev det nomineret til "Årets danske debut" og "Årets danske countryalbum". I 2012 udkom albummet Man of the Fall (på Melodika/Target). I 2016 udkom hans tredje soloalbum Jericho Road (på Songcrafter Music), albummet er produceret af Kim Hyttel, og titelsangen gav CS Nielsen en nominering til "Årets sangskriver" (ved Danish Music Awards Folk i 2017). CS Nielsens fjerde album Pilgrims udkom på Kørfirs Records i december 2020 (CS Nielsens første vinyl-udgivelse). Albummet er produceret af Johnny Stage. Live akkompagneres CS Nielsen typisk af Michael Lund og Johnny Stage.

Diskografi 
 2007 Against the Dying of the Light
 2012 Man of the Fall
 2016 Jericho Road
2020 Pilgrims

Referencer

Eksterne henvisninger 
 http://gaffa.dk/anmeldelse/26907 
 http://www.revolution-inc.dk/artikler/againstthedyingofthelight 
 http://gaffa.dk/anmeldelse/56385 
 http://www.undertoner.dk/2012/02/cs-nielsen-man-of-the-fall/
 januar 2012  på lydtapet.dk
 http://www.gfrock.dk/tag/jericho-road-anmeldelse/
 http://gaffa.dk/artikel/112168/cs-nielsen-fortaeller-om-sit-nye-album-jericho-road-sang-for-sang
 CS Nielsen på Discogs

Sangere fra Danmark
Sangskrivere fra Danmark
Countrymusikere
Folkemusikere fra Danmark
Souvenir

En souvenir (fra fransk "minde") er en genstand til minde om et sted, en begivenhed, en oplevelse eller en ven. Det kan være personlige genstande, men er ofte nøgleringe, askebægre, notesbøger, krus, skåle eller skeer, tøj som T-shirt eller hatte. De fleste souvenirer er masseproducerede pyntegenstande, som bliver solgt til turister som hyggelige minder, gaver eller samleobjekter. Disse turistsouvenirer har som regel motiv fra noget typisk for stedet, og de er ofte kitsch (dårlige efterligninger af kunst).

En typisk souvenir fra Danmark kunne være en model af Den lille havfrue eller en stok fra Himmelbjerget.

Se også 
 Kitsch

Ekstern henvisning 

Turisme
Gondol (bådtype)

En gondol er en lang, smal, fladbundet venetiansk båd, der har høje stævne og drives frem ved hjælp af én åre. Gondolen føres af en gondoliere, der står bagerst, mens han ser fremad og skubber med åren. Gondolieren bruger åren som åre. Ikke som stage, selvom den næsten holdes lodret. Åren kan nemlig ikke nå bunden af kanalerne i Venedig.

Det vurderes, at der var flere tusinde gondoler i det 18. århundrede. I dag findes der nogle hundrede, hvoraf de fleste bruges af turister. Der bruges fortsat nogen som færger og andre bruges til privat brug. Gondolerne udviklede sig frem til slutningen af det 19. århundrede, hvor motorbådene overtog trafikken.

Eksterne henvisninger 

 Official Gondola Site 

Både
Venedig
Menneskedrevne søfartøjer
Toyohiro Akiyama

Toyohiro Akiyama (født 22. juli 1942) er en japansk journalist og rumturist, og den første japaner i rummet. I december 1990 købte det japanske firma Tokyo Broadcasting System syv dage ombord på den russiske rumstation Mir til Toyohiro.

Eksterne henvisninger 
Spacefacts biografi af Toyohiro Akiyama 

Astronauter fra Japan
Journalister fra Japan
Klosters

Klosters er en mindre by i kommunen Klosters-Serneus i distriktet Prättigau/Davos i den schweiziske kanton Graubünden med  indbyggere. Indtil 1973 hed kommunen Klosters.

Byen er en velkendt skidestination, som ligger ca 150 km fra Zurich, der har den nærmeste internationale lufthavn. Klosters ligger kun 10 km fra Davos.

Historie 
Klosters blev første gang nævnt i 1222 som ecclesiam sancti Iacobi. I 1436 omtaltes byen som zuo dem Closter

Transport

Landevejstrafikken 
Byen har i mange år været plaget af en tæt gennemgående biltrafik gennem byen bl.a. til og fra Davos. I 2005 åbnede en omfartsvej udenom byen, bestående af Gotschnatunnel ind gennem bjerget og den flotte vejbro Sunnibergbroen over dalen.

Jernbane 
Klosters er en stationsby og har forbindelse med Landquart til den ene side og Davos den anden vej. Klosters station er samtidig udgangspunkt for de lokale busser.

Svævebaner 
Klosters er kendt som det foretrukne skisportssted for den britiske kronprins Prins Charles, og en af gondolerne i svævebanen Gotschnabahn i Klosters Platz hedder "Prince of Wales", opkaldt efter ham.

Den nyeste af byens svævebaner er "Madrisabanen", der fører op til det store udflugtsområde Madrisa nord for byen. Banen blev indviet i efteråret 2005 og har sit udgangspunkt i Klosters Dorf. Banens bjergstation hedder Madrisa.

Galleri

Referencer

Eksterne henvisninger 

 Historisk leksikons beskrivelse af navnets oprindelse
 Kommunens hjemmeside
 Turistsite om Madrisaområdet 

Graubünden
Byer i Schweiz
Vintersportssteder i Schweiz
Peirithoos

Peirithoos var i græsk mytologi konge af Lapitherne i Thessalien og Hippodameias ægtemand. Det var til deres bryllup, at den omtalte krig mellem lapitherne og kentaurerne foregik.

Han var søn af den "himmelske" Dia, og hans far var enten Ixion eller Zeus. Hans bedste ven var Theseus. I de usammenhængende sagn der er tilbageblevet, havde Peirithoos hørt rygter om Theseus' mod og styrke i kamp, men han ville have beviser. Han tog Theseus' kvæg fra Marathon, og Theseus skyndte sig ud for at finde ham. Peirithoos var klar til kamp, og parret mødtes – og da blev de så imponerede over hinanden, at de sværgede til venskab.

De var blandt de helte, som var på den kalydoniske jagt – et andet mytisk udtryk, som allerede var kendt blandt Homers lyttere. Senere blev det meningen, at Peirithoos skulle giftes med Hippodameia. Kentaurerne var inviteret til festen, men de blev berusede og forsøgte at bortføre kvinderne, inklusive Hippodameia.

Theseus og Peirithoos lovede at bortføre Zeus' døtre. Theseus valgte Helena (af Troja) og sammen kidnappede de hende, da hun var 13 år gammel, og bestemte sig for at beholde hende, til hun var gammel nok til at gifte sig. Peirithoos valgte en mere farlig præmie: Persefone. De efterlod Helena hos Theseus' moder, Aethra, og rejste til Underverdenen – Persefone og Hades' (hendes ægtemand) domæne. Hades foregav at være gæstfri og holdt en festmiddag. Venneparret satte sig på det sæde, Hades pegede på. Det var Lethes stol (Lethe er glemslens gudinde) – alle som satte sig i den, ville glemme alt andet.

Herakles frelste Theseus fra stolen, men Jorden rystede, da han forsøgte at frelse Peirithoos. Han havde begået en meget stor brøde, ved at ville have en af de store guders hustru som sin egen brud. Da Theseus vendte hjem til Athen, havde Castor og Pollux (Helenas to brødre) bragt Helena tilbage til Sparta, og de havde taget Aethra og Physadeia (Peirithoos' søstre) i fangenskab.

Personer i græsk mytologi
Sinon

Sinon  var i græsk mytologi den græske kriger, der der overtalte trojanerne til at flytte Den trojanske hest inden for murerne. Han var søn af enten Aesimus eller Sisyfos.

Mytologi 
Sinon var en græsk kriger i den trojanske krig. Han foregav at have deserteret grækerne og – som en trojansk fange – fortalte trojanerne, at den store træhest, som grækerne havde efterladt, var ment som en gave til Guderne, for at sikre dem en sikker rejse hjem. Han fortalte dem, at hesten var skabt så stor, at trojanerne ikke ville være i stand til at flytte den ind i byen, fordi hvis de gjorde det, ville de være uovervindelige overfor den archeanske krig, som ville forekomme senere. Hans historie overbeviste trojanerne, fordi den indeholdt detaljer, samt en forklaring, der lød på, at han var blevet efterladt af Odysseus, som var hans fjende. Trojanerne flyttede den trojanske hest ind i byen, som var imod Kassandra og Laocoöns råd. Der gemte sig mange græske soldater indeni den trojanske hest, som – da natten faldt på – flygtede fra hesten og åbnede byporterne.

Referencer 

Græsk mytologi
Forkys

Forkys  (la. Phorcys) var i græsk mytologi, Gud over de skjulte farer i dybet. Han er citeret som søn af Pontos og Gaia. Ifølge de Orfiske Hymner, var Forkys, Kronos og Rhea det ældste afkom af Okeanos og Tethys. Keto var hans hustru.

Forkyserne 

Hesiods Theogoni bliver børnene af Forkys og Keto listet som Echidna, Gorgonerne (Euryale, Stheno og den berømte Medusa), Deino, Enyo, Pemfredo og Ladon. Disse børn synes at være konstante blandt mange kilder, selvom Ladon nogle gange er citeret som søn af Echidna og Typhoeus, og derfor er Forkys' og Cetos barnebarn. Apollodorus og Homer referer til Skylla som datter til Krataiis – med Apollodorus, der samtidig specificerer at hun også er datter af Forkys. Stesichorus refererer til Scylla som datter af Forkys og Lamia.

Kilder og henvisninger 
 
 
 

Græsk mytologi